Eesti Majandusteaduse Selts

Eesti Majandusteaduse Selts (lühend EMS) on teadusselts, mis tegeleb majandusteaduse edendamisega Eestis ja ühendab Eesti majandusteadlasi.

Seltsi nime ametlikud tõlked on inglise keeles Estonian Economic Association ja saksa keeles Estnischer Wirtschaftswissenschaftlicher Verein.

2006. aastast korraldab EMS aastakonverentse, samuti toimuvad EMS-i talikonverentsid"Eesti Majandusteaduse Selts korraldab talikonverentsi" Äripäev, 09.01.2004 (vaadatud 19. novembril 2011).

2002–2004 oli EMS-i president Jüri Sepp (vaadatud 19. novembril 2011), 2004–2007 Enn Listra (vaadatud 19. novembril 2011), 2007–2010 Toomas Haldma (vaadatud 19. novembril 2011), 2010–2013 Rando Värnik ja alates 2013. aastast Ülo Kaasik.

EMS assotsieerus Eesti Teaduste Akadeemiaga 16. juunil 2011.Assotsieerunud teadusseltsid ja ühendused Eesti Teaduste Akadeemia kodulehel (vaadatud 19. novembril 2011)

Eesti Majandusteaduse Seltsi juriidiline asukoht on Tartus aadressil Narva mnt 4.

Ajalugu
Eesti Majandusteaduse Selts peab ennast 1930–1940 tegutsenud Eesti Majandusteadlaste Seltsi õigusjärglaseks.Eesti Majandusteaduse Seltsi põhikiri www.emselts.ee (vaadatud 19. novembril 2011)

Eesti Majandusteadlaste Selts registreeriti kohtu- ja siseministri otsusel ühingute, seltside ja nende liitude registris 5. augustil 1930. Seltsi korraldusel toimus Eesti esimene majandusteadlaste kongress 9. ja 10. aprillil 1938 Tallinnas.Eesti Majandusteaduse Seltsi aastakonverents www.emselts.ee, 25. – 26. jaanuar 2013  Põlvas (vaadatud 19. novembril 2011)

Nõukogude ajal Eestis tegutsenud Eesti NSV Majandusteaduste Seltsi I aastakonverents toimus 20. aprillil 1984, sellel osales 110 majandusteadlast. Hiljem nimetas Selts ennast sõjaeelse organisatsiooni eeskujul Eesti Majandusteadlaste Seltsiks, selle nime all anti koos Eesti Inseneride Liiduga 1989–1990 välja ka ühist lehte Tehnika & Majandus.Tehnika & Majandus: Eesti Inseneride Liidu ja Eesti Majandusteadlaste Seltsi leht raamatukogukataloogis ESTER (vaadatud 19. novembril 2011)

Vaata ka
Noorte Majandusteadlaste Klubi

Viited

Välislingid
 Eesti Majandusteaduse Selts

Majandusteaduse Selts
Kategooria:Eesti teadusasutused
Kategooria:Majandusteadus
Kategooria:Eesti teadusorganisatsioonid